Bya HUSSEIN BUKENYA
OBUWANGUZI Alex Isabirye, owa Victoria University bwe yatuuseeko oluvannyuma lw'okuwangula Vipers ku fayinolo ya Uganda Cup, bwasirisizza ebigambo by'abantu abamu ababadde bamuyita omutendesi ow'ekibogwe.
Mu makati ga sizoni eno Isabirye yagobwa mu URA nga bamulanga okugikonya, ne yeegatta ku Victoria University mwe yafuumuulidde bassita mukaaga abawagizi ne batandika okubisoma nga ne mu Victoria bw'atagenda kumalako, wabula yabeewuunyisizza ng'asitukidde mu Uganda Cup.
Mu myaka ena gy'amaze ku butendesi, awanguliddemu ebikopo bisatu, ekya liigi ne Uganda Cup bibiri (2). Vipers yeevuma ddiifiri.
Abakungu n'abazannyi ba Vipers beekokkola ddiifiri Dennis Batte gwe balumiriza okugabira Victoria peneti ng'obudde buweddeyo.
Maneja wa ttiimu eno, Lawrence Kato yagambye "Eddakiika 3 ezaayongeddwaamu mu kitundu zaabadde ziweddeyo.
run_Latn lug_Latn lug_Latn lug_Latn lug_Latn lug_Latn